Appell Inferjuri Numru: 547/2018/1 LM 
 
Qrati tal-Ġustizzja 
Paġna 1 minn 12 
 
 
 
 
 
  
MALTA 
 
QORTI TAL-APPELL 
  (Kompetenza Inferjuri) 
  
ONOR. IMĦALLEF 
 LAWRENCE MINTOFF 
 
 
Seduta tat-12 ta’ Ġunju, 2020 
 
 
Appell Inferjuri Numru: 547/2018/1 LM 
 
 
Saint James (Capua) Hospital Limited 
(l-appellanta)  
 
vs. 
 
Lynda Barker  
(Passaport tar-Renju Unit numru 465103433) 
(l-appellat) 
 
Il-Qorti, 
 
Preliminari 
 
1. Dan hu wa appell magħmul mi s-soċjetà rikorrenti, hawnhekk “l -
appellanta”, Saint James (Capua) Hospital Limited  (C-14713), mi d-deċiżjoni 
mogħtija f il-11 ta’ Novembru, 2019 ( minn issa ’l quddiem “i d-deċiżjoni
Appell Inferjuri Numru: 547/2018/1 LM 
 
Qrati tal-Ġustizzja 
Paġna 2 minn 12 
 
 
 
 
appellata”) mit-Tribunal għal Talbiet Żgħar (minn issa ’l quddiem “it-Tribunal”), 
li permezz tagħha t-Tribunal iddeċieda:  
 
“billi filwaqt li ji lqa’ l -ewwel eċċezzjoni preliminari tal -konvenuta, jiddikjara li 
m’għandux il-ġurisdizzjoni sabiex j isma’ u jiddeċiedi l -kawża odjerna u 
konsegwentement jillibera lill -intimata mill -osservanza tal -ġudizzju bl -ispejjeż tal-
proċedura odjerna a karigu tas-soċjetà attriċi.”  
 
 
Fatti 
 
2. Is-soċjetà rikorrenti istitwiet proċeduri quddiem it -Tribunal permezz ta’ 
avviż ippreżentat fis-26 ta’ Novembru, 2018 fejn talbet li l -konvenuta, 
hawnhekk “l-appellata”, Lynda Barker tiġi kkundannata tħallasha s -somma ta’ 
erbat elef, ħames mija u ħamsa u disgħin Euro u tmienja u ħamsin ċenteżmu 
(€4,595.58) rappreżentanti il-prezz ta’ servizzi mediċi u servizzi oħra konnessi u 
anċillari mogħtija lill -konvenuta, liema somma hija dovuta minnha skont 
invoice datata 24 ta’ Novembru, 2017, bl -ispejjeż u bl -imgħax legali sad -data 
tal-ħlas effettiv. 
 
 
Mertu 
 
3. L-appellata Lynda Barker , waqt li kienet għall -btala f’Malta , fit-18 ta’ 
Novembru, 2017 ħassitha ma tiflaħx u ġiet riferuta lill -isptar St. James (Capua) 
għall-kura minn Dr Adrian Vella, it -tabib tal -lukanda fejn kienet q iegħda
Appell Inferjuri Numru: 547/2018/1 LM 
 
Qrati tal-Ġustizzja 
Paġna 3 minn 12 
 
 
 
 
tirrisjedi, u ġiet ammessa fl -Immediate Care Medical  Unit tal-imsemmi sptar 
minħabba chest infection . Permezz ta l-consent form  li ġie t iffirmata mill-
konvenuta appellata 1, hija ntrabtet li tħallas għas -servizzi ta’ kura li hija 
tingħata, inklużi medical and hospital supplies and services. 
 
Id-Deċiżjoni Appellata 
 
 
6. It-Tribunal laqa’ l-ewwel eċċezzjoni preliminari tal -intimata fejn kien 
eċċepit li l -Qrati jew Tribunali Maltin, inkluż it -Tribunal għal Talbiet Żgħar, 
m’għandhomx ġurisdizzjoni biex jiddeċiedu l -materja odjerna, wara li għamel 
is-segwenti konsiderazzjonijiet rilevanti għal dan l-appell: 
 
“Illi permezz tal -ewwel eċċezzjoni tagħha il-konvenuta tikkontendi li dan it -Tribunal 
m’għandux ġurisdizzjoni sabiex jisma’ u jiddetermina l -azzjoni odjerna. It -Tribunal 
jinnota li l -azzjoni tikkon ċerna talba g ħall-ħlas g ħal servizzi medi ċi reżi mis-soċjetà 
attriċi lill-istess konvenuta meta din kienet tinsab Malta fuq btala, liema servizzi gew 
reżi lilha wara li din issottoskriviet g ħall-consent form relattiva eżebita a fol. 63 tal -
proċess. 
 
Illi fir -rigward tal-materja legali kon ċernanti il -ġurisdizzjoni tal -Qrati Maltin, jinsab 
deċiż is-segwenti :  
 
“Issa, b ħala fatti, jirri żulta illi l -konvenut huwa ċittadin Fran ċiż, ġie Malta 
bħala turista għal tlett ijiem biss fl-2003, u kwindi lanqas ma jista’ jitqies bħala 
domiċiljat Malta. (…) Il -kuntratt, allura, sar Malta u l -flus waslu g ħand il -
konvenut minn Malta. Is -socjetà attrici hija s -socjetà inkorporata u re ġistrata 
taħt il-liġi ta’ Malta. Il -konvenut intrabat li jrodd lura l -flus lilu mislufa, per ò, 
ma ġiex speċifikat fejn g ħandu jsir il -ħlas. Fid-dawl tal-premess, jista’ jing ħad 
fiċ-ċert li l -qrati Maltin ma g ħandhomx ġurisdizzjoni ordinarja fil -konfront tal-
konvenut li la hu ċittadin u lanqas domi ċiljat hawn Malta. Is -socjetà attrici 
 
1 A fol. 63 tal-atti tal-kawża quddiem it-Tribunal.
Appell Inferjuri Numru: 547/2018/1 LM 
 
Qrati tal-Ġustizzja 
Paġna 4 minn 12 
 
 
 
 
tgħid li, ai termini ta’ Se zzjoni II tar -Regolament, il -qrati Maltin g ħandhom 
ġrisdizzjoni spe ċjali u jistg ħu jisimg ħu l -każ. Skont ir -regolament relattiv, 
persuna domiċiljat f’pajji ż ieħor, jista’ ji ġi m ħarrek f’pajjiż membru ieħor tal -
Unjoni Ewropea “in matters relating to a contr act, in the courts for the place 
of performance of the obligation in question”. (…) (S)kont l-Artikolu 1159(3) u 
(4) tal-Kodiċi Ċivili tagħna, meta l -kreditur u d -debitur ma joqg ħodux fl-istess 
gżira, u “f’kull ka ż ieħor, il -ħlas g ħandu jsir fejn ikun joqg ħod bid -dar id -
debitur”. Il -konvenut/debitur ma joqg ħodx f’Malta u kwindi l -obbligazzjoni li 
assuma m’g ħandhiex isse ħħ f’Malta. Issegwi, li l -qrati Maltin m’g ħandhomx 
ġurisdizzjoni speċjali jittrattaw dan il-każ, għax il-“place of performance” mhux 
Malta. (Maltrad (Holdings) Limited [C -28800] v. Norbert Coll  deciza mill -
Onor. Qorti tal-Appell fis-27 ta’ Marzu, 2015).”  
 
Illi t-Tribunal huwa tal -fehma li, g ħalkemm is-surreferit ġie deċiż fil-kuntest ta’ self, 
ir-raġunament surreferit huwa applikabbli wkoll mutatis mutandis għall-każ in 
ezami. Fil -każ odjern ukoll is -soċjetà attriċi hija so ċjetà regolarment re ġistrata u 
kwindi domi ċiljata Malta a tenur tal -Artikolu 63 tar -Regolamenti 1215/2012. Da 
parti tag ħha l -konvenuta, kif jinsab pruvat mill -passaport tag ħha li kopja tag ħha 
ġiet e żebita f’dawn l -atti (fol. 50 ta l-proċess) hija ċittadina Ingli ża u domi ċiljata l -
Ingilterra skont id -dokument eżebit mill-Managing Director tal -istess soċjetà attriċi 
fejn fil -fatt ġiet notifikata bl -atti ta’ din il -kawża. Huwa ċar għat-Tribunal li l -
konvenuta tinsab domi ċiljata barra minn Malta fir -Renju Unit u fil -fatt jidher li tali 
aspett lanqas ma jinsabx kontraddett tant illi hija stess ġiet notifikata bl-atti odjerni 
barra minn Malta fl -indirizz tad-domiċilju tagħha. Skont i r-Regolamenti 1215/2012 
il-prinċipju regulatur huwa dak li “persuni b’domiċilju fi Stat Membru għandhom, 
independentement min -nazzjonalità tagħhom, jitressqu quddiem il -qrati ta’ dak l -
Istat Membru” (Art. 4). Huwa minnu li dan huwa su ġġett g ħal g ħadd ta’ 
eċċezzjonijiet (Taqsimiet 2 sa 7 tal -Kapitlu II) li jipprevalu fuq din il -regola prinċipali, 
fost liema e ċċezzjonijiet hemm dawk inti żi sabiex, fi kliem l -istess 
Regolamenti,“b’relazzjoni mal -kuntratti ta’ assigurazzjoni, tal -konsumatur u ta’ 
impjieg, il -parti l -anqas b’saħħitha għandha tiġi mħarsa b’regoli ta’ ġurisdizzjoni 
aktar favorevoli għall -interessi tagħha milli r -regoli ġenerali.” (preliminari (18)). 
Madanakollu s -soċjetà attriċi ma rreferiet g ħal ebda regolament partikulari li, fil -
fehma tagħha, kellu jipprevali fuq il-prinċipju regulatur surreferit sabiex jagħti lil dan 
it-Tribunal il-ġurisdizzjoni meħtieġa sabiex jisma’ u jidde ċiedi dan il-każ minkejja li l-
konvenuta hija domi ċiljata fi Stat Membru ie ħor. Ir -referenza g ħat-Taqsima 4 tar -
Appell Inferjuri Numru: 547/2018/1 LM 
 
Qrati tal-Ġustizzja 
Paġna 5 minn 12 
 
 
 
 
Regolament magħmulha miż-żewġ partijiet lanqas ma tista’ ti ġi ritenuta applikabbli 
għall-każ in eżami u dana g ħaliex, fi kwalunkwe ka ż, fil-każ in eżami, hija s -soċjetà 
attriċi li qed tfittex lill-konvenuta u mhux viċi versa u wkoll l-art. 18(2) jerga’ jtenni l-
istess prinċipju ġenerali surreferit.  
 
Illi, madanakollu g ħandu ji ġi kkunsidrat li, ai fini tal -art. 7 tat -Taqsima 2 tar -
Regolamenti similment g ħall-każ hawn fuq ċitat, l -obbligazzjoni li s -soċjetà attriċi 
qed tipprova tenforza fil-konfront tal-konvenuta tirrigwardja pagament għal servizzi 
mediċi reżi mill-istess socjetà f’Malta a benefi ċċju tal-istess konvenuta. Hawn ukoll 
ma giex miftihem post li fih irid isir il -ħlas għas-servizzi li ġew prestati f’Malta mis -
soċjetà attrici li hija persuna re ġistrata f’Malta (u fejn allura, fin -nuqqas ta’ g ħażla, 
hija applikabbli l -liġi b ħala l -liġi li tirregola l -prestazzjoni tas -servizz – dana kif 
provdut ta ħt l -art. 4(1)(b) tar -Regolamenti 593/2008). Fil -fatt, g ħalkemm il -
konvenuta iffirmat consent form għat-trattament mediku li hija rċeviet, tali formola 
ma tipprovdi bl -ebda mod la g ħal-lok tal-pagament u lanqas g ħall-ġurisdizzjoni tal-
Qrati Maltin ai fini  tal-Art. 25 tar -Regolamenti. G ħalhekk fil -każ in e żami wkoll 
għandu japplika l -art. 1159 (4) tal -Kodiċi Ċivili li jip provdi li l -pagament għandu jsir 
fejn ikun joqgħod bid-dar id-debitur. Għalhekk ukoll jingħad li t-Tribunal m’għandux 
ġurisdizzjoni sabiex jisma’ u jiddeċiedi dan il-każ. 
  
Għaldaqstant it-Tribunal qiegħed jaqta’ u jidde ċiedi dan il -każ billi filwaqt li ji lqa’ l-
ewwel e ċċezzjoni preliminari tal -konvenuta, jiddikjara li m’g ħandux il -ġurisdizzjoni 
sabiex jisma’ u jiddeċiedi l-kawża odjerna u konsegwentement tillibera lill-konvenuta 
mill-osservanza tal -ġudizzju bl -ispejjeż tal-proċedura odjerna ji ġu sopportati  mis-
soċjetà attrici.” 
 
 
Ir-Rikors tal-Appell  
 
7. Is-soċjetà appellanta ppreżentat ir-rikors ta l-appell tagħha  fit-18 ta’ 
Novembru, 2019, fejn talbet lil din il-Qorti sabiex: 
  
“...għar-raġunijiet kollha hawn fuq imfissra, tirrevoka u tħassar is -sentenza 
appellata tal -11 ta’ Novembru, 2019, tiċħad l -eċċezzjoni tal -ġurisdizzjoni tal -
Appell Inferjuri Numru: 547/2018/1 LM 
 
Qrati tal-Ġustizzja 
Paġna 6 minn 12 
 
 
 
 
appellata fejn eċċepiet li t -Tribunal għal Talbiet Żgħar m’għandux ġurisdizzjoni biex 
jisma’ l-kawża odjerna, u konsegwentement tirrimetti l -atti lura quddiem it-Tribunal 
għal Talbiet Żgħar, u tordna l-prosegwiment tal-kawża fil-mertu, bl-ispejjeż taż-żewġ 
istanzi kontra l-intimata appellata.” 
 
8. Is-soċjetà appellanta tgħid li hi ja ħassitha aggravata bid -deċiżjoni tat -
Tribunal, għaliex (i) id-deċiżjoni ta t-Tribunal kienet żbalja ta inkwantu kienet  
ibbażata biss fuq l-art. 4 tar-Regolamenti 1215/2012 (“ir-Regolament”); (ii) id-
deċiżjoni tat -Tribunal kienet żbaljata wkoll in kwantu tittratta l -ġurisdizzjoni 
relatata ma’ konsumaturi skont l -art. 18(2) tar -Regolament; (iii) Id -deċiżjoni 
tat-Tribunal kienet żbaljata wkoll peress li, mingħajr preġudizzju għas -
suespost, ma japplikax l -art. 6 tar -Regolament, iżda ank i jekk japplika, 
japplikaw l-istess regoli.  
 
  
 
Ir-Risposta tal-Appell  
 
 
9. Fir-risposta tal-appell tagħha, l-appellata qalet li d-deċiżjoni tat-Tribunal 
hija waħda ġusta u timmerita konferma. Kwantu għall -ewwel aggravju, l -
appellata t ispjega li r -regola ġenerali relatata mal -ġurisdizzjoni taħt ir -
Regolament, hija dik taħt l -art. 4  li jistabbilixxi li persuni domiċiljati fi Stat  
Membru għandhom jitressqu fil -Qrati ta’ dak l -Istat Membru fejn huma 
domiċiljati, indipendentement min -nazzjonalità tagħhom. L-appellata sostniet 
illi ladarba nġabet prova dwar id -domiċilju tagħha, kien l -obbligu tas -soċjetà 
attriċi li tipprova li tali regola ġenerali ma kinitx applikabbli. Tisħaq illi s-soċjetà
Appell Inferjuri Numru: 547/2018/1 LM 
 
Qrati tal-Ġustizzja 
Paġna 7 minn 12 
 
 
 
 
attriċi matul il -proċeduri bil -miktub u lanqas waqt it -tarattazzjoni orali ma 
invokat l-ebda regola speċjali taħt liema  kellu jiġi kkunsidrat li t -Tribunal kellu 
jiddipartixxi mir -regola ġenerali m semmija. Kwantu għat -tieni aggravju, l -
appellata tgħid illi l -appellata hija konsumatur ta’ servizzi mediċi, u l -
konsumatur bħala ‘l-weaker party’  ai termini  tar-raba’ Taqsima  tar-
Regolament, jgawdi l -protezzjoni illi kwalunkwe azzjoni kontra tiegħu trid 
tinġieb bilfors fil -ġurisdizzjoni tal -konsumatur. Fir -rigward tat -tielet aggravju 
tas-soċjetà appellanta, dan xejn mhuwa ċar, għaliex għad li huwa bbażat fuq l -
art. 6 tar -Regolament, li jittratta sitwazzjonijie t fejn il -parti ma tkunx 
domiċiljata fi Stat Me mbru, f’dan il -każ il -konvenuta appellata kienet 
domiċiljata fir -Renju Unit, li fi żmien li saru l -proċeduri kien għad u Stat 
Membru. 
 
 
Konsiderazzjonijiet ta’ din il-Qorti 
 
10. Din il -Qorti se jra tgħaddi sabie x tikkonsidra l -aggravji mressqa mis-
soċjetà konvenuta flimkien mar-risposti mogħtija mill-appellat f’dan ir-rigward, 
u dan wara s-sentenza mogħtija mit-Tribunal.  
 
L-ewwel aggravju:  id-deċiżjoni tat-Tribunal kienet żbaljata in kwantu 
kienet ibbażata biss fuq l -art. 4 tar -Regolamenti 
1215/2012 (“ir-Regolament”)
Appell Inferjuri Numru: 547/2018/1 LM 
 
Qrati tal-Ġustizzja 
Paġna 8 minn 12 
 
 
 
 
Is-soċjetà appellanta permezz tal -ewwel aggravju tagħha tgħid illi t -Tribunal 
kien żbaljat meta qies biss l -art. 4 tar -Regolament. Spjegat li l-imsemmi art. 4 
jenunzja biss r-regola ġenerali li persuni b’domiċilju fi Stat Membru għandhom 
indipendentement min-nazzjonalità tagħhom jitressqu quddiem il-qorti ta’ dak 
l-Istat Membru, u ċertament din mhijiex ir -regola finali jew applikabbli. Is -
soċjetà appellanta tgħid li mill -provi prodotti jirriżulta li l -appellata waqt  li 
kienet Malta bħala turista, kellha bżonn il-kura medika meta ġiet rikoverata fl -
isptar St. James wara li ġiet riferuta minn tabib privat. Tgħid ukoll li l-appellata 
ħalliet warajha kont ta’ €4,595.58 li għal raġunijiet għalkollox infondati rrifjutat 
li tħallas u għalhekk is -soċjetà appellanta kellha tmexxi bil -kawża opportuna. 
Is-soċjetà appellanta ssostni li t -Tribunal jidher li qies biss l -imsemmija regola 
ġenerali, u ma kkunsidrax li r-Regolament jipprovdi dwar il-ġurisdizzjoni tiegħu 
f’dan il -każ. Is-soċjetà appellanta t għid ukoll  li waqt it -trattazzjoni li saret 
quddiem it-Tribunal dwar din l -eċċezzjoni preliminari, hija indikat b’mod ċar li 
t-Tribunal għandu ġurisdizzjoni sabiex jisma’ u jiddeċiedi din il-kawża taħt l-art. 
7 tat-Taqsima 2 tar -Regolament, li jgħid li f’materja ta’ kuntratti ta’ provvista 
ta’ servizzi, il -ġurisdizzjoni hija dejjem tal -Qorti tal -post f l-Istat Membru fejn 
ikun ingħata jew suppost ingħata s -servizz. Is-soċjetà appella nta tgħid li t -
Tribunal żbalja fid-deċiżjoni tiegħu meta qies li l-obbligazzjoni bejn il-partijiet li 
minnha twieldet l-azzjoni odjerna, kienet il -ħlas tal-prezz tas-servizz ipprovdut 
mis-soċjetà appellanta lill -appellata, u mhux l -għoti tas-servizz mediku nnifsu,  
u ssostni li  l-obbligazzjoni t al-ħlas kienet sussidjarja u anċillari għall -
obbligazzjoni prinċipali tal-għoti tas-servizz. Min-naħa tagħha l-appellata tgħid
Appell Inferjuri Numru: 547/2018/1 LM 
 
Qrati tal-Ġustizzja 
Paġna 9 minn 12 
 
 
 
 
li jirriżulta li matul il -proċeduri, u anki fit -trattazzjoni orali, is -soċjetà 
appellanta ma invokat l-ebda regola speċjali taħt liema kellu jiġi kkunsidrat li t-
Tribunal kellu  jiddipartixxi mir -regola ġenerali taħt l -imsemmi art. 4 sabiex 
tagħti lit-Tribunal il-ġurisdizzjoni meħtieġa sabiex jisma’ u jiddeċiedi dan il -każ 
minkejja li l -appellata hija domiċiljata fi Stat Membru ieħor . L-appellata tgħid 
illi mhuwiex minnu li t -Tribunal naqas milli jikkunsidra l -applikazzjoni tal-art. 7 
tar-Regolament, u anki li kieku kellu jiġi applikat l -art. 7, dan ma kien ser 
ibiddel xejn mill -eżitu tad -deċiżjoni, għaliex kif inhu evidenti mit -talba tas-
soċjetà appellanta, l -obbligazzjoni inkwis tjoni tittratta l -ħlas ta’ servizzi u 
għalhekk il-place of performance of the obligation in question a tenur tal-art. 7 
jiddependi mill-post fejn kellu jsir il-ħlas. 
 
Il-Qorti hija tal -fehma li l -obbligazzjoni inkwistjoni kienet waħda fejn l -
appellata kkon trattat is -servizzi mediċi tas -soċjetà appellanta, li min -naħa 
tagħha aċċettat li tippresta dawn is-servizzi bil-patt u l-kundizzjoni li l-appellata 
tħallas dak li kien dovut għall -imsemmi servizz, u l -appellata permezz tal -
consent form , aċċettat u obbliga t ruħha li tħallas lis -soċjetà appellanta ta’ 
dawn is-servizzi. Mill-provi jirriżulta li l-appellata seta’ tajjeb jew ħażin kellha r-
raġunijiet tagħha għalfejn ma tħallasx għas -servizzi mediċi pprestati lilha,  
raġunijiet li seta’ kellhom x’jaqsmu mal -prestazzjoni tal -imsemmija servizzi 
mediċi, u allura huwa evidenti li kellu japplika l -art. 7 tar-Regolament li jagħti 
ġurisdizzjoni lit -Tribunal biex jisma’ u jiddeċiedi dan il -każ. Għal dawn ir -
raġunijiet tqis li  dan l -aggravju tas -soċjetà appellanta huwa ġus tifikat u 
għalhekk qiegħda tilqgħu.
Appell Inferjuri Numru: 547/2018/1 LM 
 
Qrati tal-Ġustizzja 
Paġna 10 minn 12 
 
 
 
 
It-tieni aggravju: id-deċiżjoni tat-Tribunal hija żbaljata wkoll in kwantu 
qies li f’dan il -każ kien japplikaw d -dispożizzjonijiet 
relatata ma’ konsumaturi skont l -art. 18(2)  tar-
Regolament 
 
Is-soċjetà appellanta tgħid li  hawnhekk it-Tribunal bħal donnu qies li l -
appellata hija konsumatur u għalhekk japplikaw għaliha d -dispożizzjonijiet 
relatati ma ’ konsumaturi, ossija l -art. 18(2) tar -Regolament. Is-soċjetà 
appellanta tgħid l i ripetutament ġie ritenut illi l -art. 18(2) ta r-Regolament 
huwa dejjem soġġett għal dak illi jingħad fl -art. 17 tal -istess Regolament u 
ssostni li l -appellata sabiex  tittenta turi  li f’dan il -każ kien japplika  l-art. 17 , 
tallega li s-soċjetà appellanta rreklamat is-servizzi mediċi tagħha fl -Ingilterra u 
li kien dan ir -reklamar li wassalha biex tirċievi s-servizzi mediċi pprovduti mis-
soċjetà appellanta f’Malta. Min -naħa tagħha l -appellata filwaqt li tikkonċedi li 
l-art. 18(2) tar -Regolament huwa soġġett għ all-art. 17 tal -istess Regolament, 
mill-provi p preżentati huwa ċar li r -rekwiżiti msemmija fl -art. 17, b’mod 
partikolari dawk tal-art. 17(1)(ċ), huma sodisfatti.  
 
Il-Qorti tqis illi dak illi qiegħda tikkontendi l-appellata, li kien l-allegat reklamar 
tas-soċjetà appellanta fl -Ingilterra li wassalha bi ex tirċievi s -servizzi mediċi  li 
kellha bżonn min għand is-soċjetà appellanta waqt li kienet għal btala  f’Malta, 
bħala xejn kredibbli u inverosimili għall -aħħar. Ċertament li ħ add fiċ -
ċirkostanzi li sabet ruħha  fihom l -appellata, turista f’pajjiż barrani li  kellha 
bżonn kura medika fi sptar, ma jkun f’pożizzjoni li jiddeċiedi fid-daqqa u l -ħin
Appell Inferjuri Numru: 547/2018/1 LM 
 
Qrati tal-Ġustizzja 
Paġna 11 minn 12 
 
 
 
 
f’liema sptar għandu jmur abbażi ta’ xi reklamar, jekk sar,  li xi darba jkun ra 
ġewwa pajjiżu fl-isfond ta’ bumbardament ta’ reklamar kontinwu u ta’ kuljum 
li jsir f’p ajjiżi bħa r-Renju Unit . Mill-provi jirriżulta ċar illi fis -sitwazzjoni ta’ 
emerġenza li sabet ruħha fiha l -appellata, kien it-tabib li invistaha fil-lukanda li 
bagħatha l-isptar St. James u ma kinetx hi li għażlet li tmur f’dak l-isptar għax xi 
darba kiene t rat xi reklamar ta’ dan l -isptar, li appropożitu skont ix -xhieda 
ġuramentata ta’ Maria Bugeja, CEO tal -istess sptar, tali reklamar qatt ma sar 
mis-soċjetà appellanta  fir-Renju Unit . Għal dawn ir -raġunijiet t qis li dan l -
aggravju jistħoqqlu li jiġi akkolt u għalhekk qiegħda tilqgħu. 
 
 
It-tielet aggravju: Id-deċiżjoni tat -Tribunal hija żbaljata wkoll peress li  
ma japplikax l -art. 6 tar -Regolament, iżda anke jekk 
japplika, japplikaw l-istess regoli 
 
Is-soċjetà a ppellanta tikkontendi li t-Tribunal ma qiesx il -fatt li anki jekk ma 
japplikawx l -artikoli hawn fuq indikati, l -art. 6 tar -Regolament li għandu 
japplika sussidjarjament, iwassal għall-istess eżitu. L-art. 6 jgħid li fejn parti ma 
tkunx domiċiljata fi Stat Membru, għandhom japplikaw il -liġijiet ta’ dak l-Istat 
Membru, inkluż ir -regoli ġurisdizzjonali tal -pajjiż. Huwa f’dan l -ambitu li s -
soċjetà appellanta tagħmel riferiment għa d-dispożizzjonijiet ta l-artikolu 
742(1)(d),(e) u (f) tal -Kap. 12 tal -Liġijiet ta’ Malta. Peress  illi s -soċjetà 
appellanta resqet dan l -aggravju bla preġudizzju u b’mod sussidjarju għaż -
Appell Inferjuri Numru: 547/2018/1 LM 
 
Qrati tal-Ġustizzja 
Paġna 12 minn 12 
 
 
 
 
żewġ aggravji ta’ qabel, il -Qorti qiegħda tastjeni milli tieħu konjizzjoni ulterjuri 
ta’ dan l-aggravju, ġialadarba l-ewwel żewġ aggravji ser jiġu milqugħa. 
 
In vista ta’ dawn il -konsiderazzjonijiet, din il-Qorti hija tal-fehma li d -deċiżjoni 
appellata fejn ġi et milqugħ a l -ewwel eċċezzjoni tal -appellata, għandha tiġi 
revokata u mħassra. 
 
 
Decide 
 
Għar-raġunijiet kollha hawn fuq imfissra, filwaqt li tirrevoka u tħassar i d-
deċiżjoni appellata tal-11 ta’ Novembru, 2019, tiċħad l -ewwel eċċezzjoni tal-
appellata fejn eċċepiet li t -Tribunal m’għandux ġurisdizzjoni biex jisma’ l -
kawża odjerna, u konsegwentement tirrimetti l-atti lura quddiem it-Tribunal, 
u tordna l-prosegwiment tal-kawża fil-mertu.  
 
Spejjeż taż-żewġ istanzi kontra l-konvenuta appellata. 
 
Moqrija. 
 
 
 
 
 
Onor. Dr Lawrence Mintoff LL.D. 
Imħallef 
 
 
Rosemarie Calleja 
Deputat Reġistratur